stanford-oval/wikipedia huggingface dataset:
Michael Nouri
Ura

Nouri kävi Emerson Collegen, joka sijaitsee Bostonissa. Sen jälkeen hän työskenteli vakuutusedustajana. Näyttelijän uransa hän aloitti off Broadway -näytelmässä The Crucible (1964). Seuraava rooli oli Pat näytelmässä Forty Carats (1968). Nourin myöhempiä rooleja ovat muun muassa Hap musikaalissa Nefertiti (1977), Cosmo Constantine musikaalissa Call Me Madam (2000) ja Aristide Forestier musikaalissa Can-Can (2004).
Nouri on näytellyt kymmenissä televisiosarjoissa ja -elokuvissa 1970-luvun puolesta välistä alkaen (Somerset, Beacon Hill, Search for Tomorrow, The Curse of Dracula, Tunteita ja tuoksuja, All My Children).
Nouri näytteli Nick Hurleyn roolin kokoillan tanssielokuvassa Flashdance (1983). Hän on näytellyt myös tieteiselokuvissa, kuten The Hidden (1987), Fatal Sky (1990) ja Teleios (2017) sekä draamakomediassa Lovely & Amazing (2001). Muita elokuvia ovat muun muassa draamaelokuva Invincible (2006), romanttinen komedia Alex & the List (2017) ja elämäkerrallinen lännenelokuva Woman Walks Ahead (2017).
Aiheesta muualla

Observer: That Guy in Flashdance
Mneme (kuu)

| Mneme (kuu)> Löytäminen |
| --- | --- |
Löytäjät:  Scott S. Sheppard, Brett J. Gladman
Löytöaika:  2003
Kiertoradan ominaisuudet
Planeetta:  Jupiter
Keskietäisyys:  21 036 000 km
Eksentrisyys:  0,2271
Kiertoaika:  620 d
Inklinaatio:  148,63
Fyysiset ominaisuudet
Päiväntasaajan halkaisija:  1,0 km
Pinta-ala:  12,57 km2
Massa:  14 986 684 330 972 kg
Keskitiheys:  2,6 g/cm3
Painovoima pinnalla:  0,001 m/s2
Pakonopeus pinnalla:  5 km/s
Mneme on Jupiteria retrogradiseen suuntaan kiertävä, epäsäännöllinen, Ananke-ryhmän kuu. Sen löysi ryhmä astronomeja vuonna 2003, jolloin kuu sai väliaikaiseksi nimekseen S/2003 J 21. Mneme on halkaisijaltaan noin 2 kilometriä ja se kiertää Jupiteria noin 21 miljoonan kilometrin etäisyydellä kiertoajan ollessa 620 päivää. Radan inklinaatio on 149° ja eksentrisyys 0,2271.
Nykyisen nimensä kuu on saanut boiotialaisen mytologian Mneme muusasta.
Moskovan valot

Moskovan valot on Tihon Nikolajevitš Hrennikovin säveltämä ja Mihail Matusovskin sanoittama melankolinen venäläinen rakkauslaulu. Tunnetuimmat suomenkieliset sanat lauluun kirjoitti Pauli Salonen vuonna 1965. Laulun on sanoittanut myös Sauvo Puhtila. Laulun levytti ensimmäisenä Reijo Taipale vuonna 1965. Tunnetuimman version laulusta on levyttänyt Georg Ots (1973). Sen ovat levyttäneet myös mm. Reijo Kallio (1977), Pekka Himanka (1979), Eila Pienimäki (1989) ja Erkki Junkkarinen (1990).
Laulu alkaa sanoilla: "Sinut kerran löysin ystäväin, Kuljit hetken yössä vierelläin. Silmäs mua katsoi niin, Kutsui lemmenhaaveisiin, Ja meille loisti valot Moskovan."
Mohan Bhagwat

| Mohan Bhagwat |
| --- | --- |

Henkilötiedot
Syntynyt: 11. syyskuuta 1950 (ikä 74) Chandrapur, Maharashtra, Intia
Titteli:  Sarsanghchalak
Muut tiedot
Järjestö:  Rashtriya Swayamsevak Sangh
Edeltäjä:  K. S. Sudarshan
Mohan Bhagwat (s. 11. syyskuuta 1950 Chandrapur) on intialainen hindunationalisti, josta tuli Rashtriya Swayamsevak Sangh -järjestön (RSS) kuudes ja nykyinen johtaja vuonna 2009.
Bhagwat syntyi perheeseen, jolla oli runsaasti yhteyksiä RSS-järjestöön. Hänen isänsä oli toiminut Gujaratissa liikkeen täyspäiväisenä vapaaehtoistyöntekijänä, äitinsä RSS:n naisjärjestössä ja isoisänsä oli järjestön perustaja Hedgewarin tuttava. Hän jätti kesken eläinlääketieteen maisteriopintonsa vuonna 1975, kun Indira Gandhi julisti kansallisen hätätilan, ja ryhtyi RSS:n täyspäiväiseksi vapaaehtoistyöntekijäksi (pracharak). Vuodesta 1991 alkaen hän oli vuosikymmenen loppuun saakka järjestön fyysisestä harjoittelusta vastaava johtaja. Hänet ylennettiin 2000 järjestön pääsihteeriksi, ja hän toimi tehtävässä kolme kolmivuotiskautta, kunnes hänet valittiin vuonna 2009 järjestön johtajaksi.
Päästyään Rashtriya Swayamsevak Sanghin johtajaksi Bhagwat uudisti järjestöä asettamalla virkoihin 75 vuoden ikärajan, muuttamalla järjestön univormua ja tekemällä järjestön paikallisosastojen (shakha) tilaisuuksista ajallisesti mukautuvia, jolloin niitä ei ole sidottu tarkkoihin aikatauluihin. Hänen johdollaan RSS aloitti myös internetvaikuttamisen. Hänen mukaansa Intia on Hindustan eli ensisijaisesti hindujen valtio. Lynkkausta hän pitää länsimaisena ja puolueellisena sanana, joka ei sovellu kuvaamaan Intian sosiaalisia väkivaltaisuuksia. Hänen mukaansa Raman temppelin rakentaminen tuhotun Baburin moskeijan tilalle Ayodhyassa on koko kansakunnan ylpeyden aihe ja tärkeä kysymys intialaiselle hinduidentiteetille, jonka pitäisi saada tukea jokaiselta intialaiselta.
Valtiollinen yliopisto Animal and Fishery Sciences University kunnioitti vuonna 2017 Bhagwatia myöntämällä hänelle doctor of science (DSc) -arvon, koska yliopiston mukaan Bhagwat on edistänyt eläinlääketiedettä sekä lehmien suojelua.
Missoula

| City of Missoula |
| --- | --- |
 Missoula, Montana

 City of Missoula
 Koordinaatit: 46°51′45″N, 114°0′42″W 
Valtio:  Yhdysvallat
Osavaltio:  Montana
Piirikunta:  Missoula
Pinta-ala:  
 – Kokonaispinta-ala:  75,3 km²
 – Josta vettä:  0,48 km² (0.64 %)
Korkeus:  978 m
Väkiluku (2015 arvio ):  71 022
 – Väestötiheys:  932,8 as./km²
 – Metropolialue:  114 181
Aikavyöhyke:  UTC-7
Lempinimi::  The Garden City
Motto::  The Discovery Continues
 
 ci.missoula.mt.us 
Infobox OKVirheellinen NIMI-arvo: 
Missoula on kaupunki Yhdysvalloissa Montanan osavaltiossa. Se on osavaltionsa kolmanneksi väkirikkaimman Missoulan piirikunnan hallintokeskus. Kaupunki perustettiin 1866 läntiseen Montanaan lähelle paikkaa, jossa Clark Fork-, Bitterroot- ja Blackfoot-joet ja viisi vuorijonoa yhtyvät. Kaupunkia kutsutaankin joskus ”viiden laakson keskukseksi” (engl. hub of five valleys). Vuonna 2015 Yhdysvaltain väestönlaskentavirasto arvioi kaupungin väkiluvuksi 71 022 asukasta ja metropolialueen 114 181. Kaupungissa sijaitsee Montanan yliopisto.
Aiheesta muualla

Kuvia tai muita tiedostoja aiheesta Missoula Wikimedia Commonsissa
Moottorikelkkaenduro

Moottorikelkkaenduro on moottorikelkalla suoritettava nopeuskilpailu. Moottorikelkkaenduro koostuu kolmesta tai useammasta erikoiskokeesta, jotka sijoittuvat maastoon. Pituudeltaan erikoiskokeet ovat muutamasta kilometristä jopa 70 kilometriin, kuitenkin niin että kokonaismatka ylittää 100 kilometriä. Lajilla on SM-arvo. Suomen mestaruus ratkaistaan neljässä tai viidessä erillisessä kilpailussa. Se sisältää myös erilaisia kansallisia luokkia.
Moona

| Moona |
| --- | --- |
Nimipäivä:   
– suomenkielinen:  15. kesäkuuta
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  Mona
Nimen alkuperä:  Mona
Infobox OKNimi-testi OK: 
Moona on suomalainen naisen nimi, monissa maissa esiintyvän Mona-nimen suomalainen vastine. Moonan nimipäivä on 15. kesäkuuta. Moona tuli almanakkaan vuonna 2005. Vuoden 2019 loppuun mennessä nimi on annettu noin 1870 henkilölle, joista suurin osa on syntynyt vuoden 1980 jälkeen.
Tunnettuja Moona-nimisiä

Moona Korkealaakso (s. 2002), suomalainen kestävyys- ja keskimatkojen juoksija
Moona Talka (s. 1999), suomalainen jalkapalloilija
Merirosvodemokratiat

Woodes Rogers, entinen merirosvo, Bahaman kuvernööri. Kuvernöörin poika esittelee isälleen Nassaun sataman suunnitelman.
Merirosvodemokratiat olivat alun perin 1600- ja 1700-luvuilla merirosvojen hallitsemia siirtomaita Amerikoissa. Merirosvot hallitsivat vuosikymmeniä ennen Yhdysvaltain itsenäistymistä demokraattisin keinoin monia siirtokuntia Amerikassa. Heitä pidetään 1700-luvun amerikkalaisissa siirtomaissa demokratian edelläkävijöinä. Joissakin merirosvodemokratioissa oli tuolloin jo toimivat perustuslait, vaalit ja terveydenhuoltojärjestelmät. Merirosvoja näissä siirtokunnissa oli 1600–1700-luvuilla jopa yli 10 000.
Ainakin kolmessa tutkitussa merirosvodemokratiassa oli kirjoitetetut säännöt ja periaatteet, jotka olivat syntyneet vuosikymmeniä ennen Yhdysvaltain perustuslakia. Merirosvodemokratiat perustuivat päätöksenteon kansanvaltaan. Ryöstösaaliitkin jaettiin ”oikeudenmukaisesti” ja samalla syntyi jopa ensimmäinen sosiaalivakuutusjärjestelmä. Walesilaissyntyisen merirosvokapteeni Bartholomew Robertsin, ”Mustan Bartin”, hallinnon alla oli selkeitä tupakointi-, juomis- ja uhkapelisääntöjä sekä väkivallan ja varkauksien kieltoja, jotka vakauttivat yhteiskuntajärjestystä. Näitä sääntöjä myös valvottiin ja rikkomuksista rangaistiin. Rangaistukset olivat ankaria, kuten ruoskinta ja kölin ali vetäminen tai asumattomalle saarelle hylkääminen.
Nykyään Afrikan sarven alueen merirosvot ovat luoneet hallintojärjestelmiä, jotka muistuttavat 1700-luvun merirosvodemokratioita.
Kansanvalta

Merirosvodemokratioissa johtajat valikoituivat laivamiehistön kapinoissa ja olivat miehistönsä valitsemat. Merirosvot ottivat säännöt käyttöön siksi, että niiden avulla oli mahdollista saavuttaa taloudellista hyötyä samaan malliin, kuin Adam Smithin Kansojen varallisuus -teoksessa kuvataan. Merirosvojen joukossa vallitsi melko laaja tasa-arvo. Jopa kolmasosa miehistä saattoi olla kapinoissa vapautuneita orjia. Myös merirosvokapteenit saattoivat olla mustia kuten De Graf. Hänen alkuperänsä haluttiin salata, jottei se rohkaisisi mustia orjia kapinaan.
Sosiaalivakuutus

Merirosvodemokratioissa syntyi eräänlainen sosiaalivakuutus. Kullekin ruumiinosalle määriteltiin tietty arvo jonka mukaan määräytyivät korvaukset. Myös invalidit ja taistelukyvyttömät vanhukset saivat osansa voitosta.
Merirosvodemokratiat 2000-luvulla

Professori Peter T. Leesonin mukaan Somalian anarkia on synnyttänyt tämän päivän merirosvodemokratiat Afrikan sarven rannikolle. Merirosvoja ei valita tehtävään klaanin, vaan taidon perusteella. Usein merirosvot osallistuvat kaappausveneen varustamiseen yhdessä. Saalis jaetaan tehtävän vaarallisuuden mukaan. Jos merirosvo kuolee, hänen perheensä saa 15 000 dollaria. Näillä aikamme merirosvoilla on myös kirjalliset säännöt ja ohjeet, joissa muun muassa määrätään, miten vallattujen alusten miehistön jäseniä pitää kohdella.
Aiheesta muualla

Mitä voidaan oppia merirosvoilta (Arkistoitu – Internet Archive)
Cathy Keen: Pirates pursued democracy, helped American colonies survive. University of Florida (Arkistoitu – Internet Archive)
Pirate Democracy
Paul Gilbert, "Historiography of the Golden Era of Anglo-American Piracy in the Atlantic 1680–1730"
"The Golden Age of Piracy" from The Mel Fisher Maritime Heritage Society (Arkistoitu – Internet Archive)
Cindy Vallar, "The Golden Age of Piracy"
A short history of the Golden Age of Piracy (Arkistoitu – Internet Archive)
The UnMuseum, "The Golden Age of Piracy"
History of Piracy (Arkistoitu – Internet Archive)
Chapter 1 of The Invisible Hook (Arkistoitu – Internet Archive). Princeton University
The Invisible Hook, Google
Somalialaiset merirosvot, jotka kutsuvat itseään rannikkovartioiksi pidättivät ukrainalaisen aselaivan marraskuussa 2008.
Leonard Nimoy

| Leonard Nimoy |
| --- | --- |
 Leonard Nimoy
Henkilötiedot
Koko nimi:  Leonard Simon Nimoy
Syntynyt: 26. maaliskuuta 1931 Boston, Massachusetts
Kuollut: 27. helmikuuta 2015 (83 vuotta) Los Angeles, California
Näyttelijä
Taiteilijanimet:  Frank Force Leonard Nemoy
Aktiivisena:  1951–2015
Merkittävät roolit:  Mr. Spock (Star Trek)
Palkinnot
 Saturn (1987) 
Aiheesta muualla
www.LeonardNimoyPhotography.com
IMDb 
Elonet
Leonard Simon Nimoy (26. maaliskuuta 1931 Boston, Massachusetts – 27. helmikuuta 2015 Los Angeles, Kalifornia) oli yhdysvaltalainen  näyttelijä, ohjaaja, runoilija ja valokuvaaja, joka tunnettiin parhaiten roolistaan Star Trekin Mr. Spockina, jota hän näytteli melkein viidenkymmenen vuoden ajan, aluksi alkuperäisessä Star Trek -sarjassa ja sittemmin muun muassa useissa elokuvissa. Nimoy ohjasi myös osan Star Trek -elokuvista, ja lisäksi hänen ohjaustöihinsä kuuluu menestyskomedia Kolme miestä ja baby. Nimoy ei ollut pelkästään näyttelijä ja ohjaaja, sillä hän julkaisi runokokoelmia, valokuvateoksia ja musiikkialbumeita.
Nuoruus

Leonard Nimoy syntyi Bostonissa 1931. Hänen vanhempansa Max ja Dora Nimoy olivat Ukrainasta tulleita ortodoksijuutalaisia maahanmuuttajia. Hänen isänsä työskenteli parturina.
Nimoy aloitti näyttelemisen jo kahdeksanvuotiaana paikallisteatterissa, jossa hän jatkoi high school -vuosiensakin ajan.
Ura näyttelijänä > Ensimmäiset roolit

Nimoy kävi vuonna 1949 kesäkursseilla Boston Collegessa ja muutti sen jälkeen Kaliforniaan. Ensimmäiset pienet roolinsa hän sai vuonna 1951 elokuvista Queen for a Day ja Katinkultaa. Niiden lisäksi Nimoy näytteli myös teatterissa ja televisiossa. Ensimmäisessä pääroolissaan hän oli nuorena nyrkkeilijänä elokuvassa Kid Monk Baroni (1952).
Nimoy palveli vuodet 1953–1955 Yhdysvaltain armeijassa. Hän palveli ajastaan 18 kuukautta Fort McPhersonissa, missä hän muun muassa tuotti armeijan viihdetapahtumia. Tuona aikana hän esiintyi myös atlantalaisessa teatterissa Viettelyksen vaunun pääosassa. Nimoy kotiutettiin kersanttina marraskuussa 1955.
Armeija-aikansa jälkeen Nimoy palasi Kaliforniaan, missä hän työskenteli muun muassa baaripoikana, elokuvateatterin paikannäyttäjänä ja taksikuskina sekä opiskeli näyttelemistä Pasadena Playhousessa. Nimoy esiintyi 1950-luvun lopulla ja 1960-luvun alussa muun muassa televisiosarjoissa Wagon Train, Lännen tie, Perry Mason yllättää, Bonanza ja Hämärän rajamailla.
Ura näyttelijänä > Star Trekin Mr. Spockin avulla uran huipulle

Nimoy nousi uransa huipulle alkuperäisestä Star Trek -televisiosarjasta, jota näytettiin 1966–1969. Siinä hän näytteli puoliksi vulkanuslaista Mr. Spockia. Star Trekin luonut Gene Roddenberry oli nähnyt Nimoyn toisessa koe-esiintymisessä ja ajatteli Spockin roolin tälle. Vaikka NBC lakkautti sarjan huonojen katsojalukujen takia, siitä tuli kulttiklassikko. Nimoy sai sarjasta kolme Emmy-ehdokkuutta.
Star Trekin jälkeen Nimoy jatkoi vakituisena televisiosarjassa Vaarallinen tehtävä. Tämän jälkeen hän palasi yliopistoon ja opiskeli 1970-luvulla valokuvausta Kalifornian yliopistossa ja espanjaa Antiochin yliopistossa, mistä hän valmistui 1978.
Nimoy palasi 1970-luvulla muun muassa Star Trekin pariin, kun hän esitti Spockia ääninäyttelijänä Star Trek (Star Trek: The Animated Series, 1973–74) -televisioanimaatiosarjassa, kahdessa Star Trek – uusi sukupolvi (Star Trek: The Next Generation, ST: TNG, TNG, 1987–94) -televisiosarjan jaksossa ja seitsemässä Star Trek -elokuvassa.
1970-luvun lopulla Nimoy juonsi televisiosarjaa In Search of..., joka esitteli paranormaaleja tai selittämättömiä tapahtumia. Uutta Star Trek -televisiosarjaa alkuperäisin näyttelijöin suunniteltiin 1970-luvun lopulla, mutta Nimoy kieltäytyi kunniasta. Hän suostui kuitenkin vuoden 1979 elokuvaan Star Trek: Avaruusmatka (Star Trek: The Motion Picture).[lähde? ] Nimoyn rooleihin kuului myös Nainen nimeltä Golda (A Woman Called Golda, 1982), jossa hän esitti Israelin pääministerin Golda Meirin puolisoa. Siitä hän sai uransa neljännen Emmy-ehdokkuuden.
Ura näyttelijänä > 1980-luvulla ohjaajaksi

Ohjattuaan muutamia televisiosarjojen jaksoja Nimoy ohjasi televisioelokuvan Vincent, joka kertoi taidemaalari Vincent van Goghin elämästä. Nimoy ohjasi myös Star Trek -elokuvat Star Trek III: Spockin paluu (The Search for Spock, 1984) ja seuraavan Star Trek IV: kotiinpaluu (Star Trek IV: The Voyage Home, 1986). Nimoyn ohjauksiin kuuluvat myös kansainvälinen menestyskomedia Kolme miestä ja baby (1987), Intohimon hinta (1988) sekä epäonnistuneet komediat Pilapiirtäjän elämästä (1990) ja Tosivaimo (1994).
Nimoy palasi Mr. Spockin rooliin Star Trek -sarjan uudelleen käynnistäneessä elokuvassa Star Trek (2009). Hän näytteli myös sitä seuranneessa elokuvassa Star Trek Into Darkness (2013), joka jäi hänen viimeiseksi Star Trek -esiintymisekseen. Nimoy oli ainoa alkuperäisen sarjan näyttelijöistä, jotka esiintyivät niissä. Viimeinen Nimoyn televisiorooli oli sarjassa Fringe – rajamailla vuosina 2009–2012.
Ura näyttelijänä > Ääninäyttelijänä

Nimoy esiintyi silloin tällöin ääninäyttelijänä animaatioissa, kuten Galvatronina The Transformers: The Movie -elokuvassa (1986), Futurama- ja Simpsonit-televisiosarjoissa sekä Disneyn piirroselokuvassa Atlantis – Kadonnut kaupunki (2001), josta hänet huomioitiin Annie-ehdokkuudella parhaasta ääninäyttelemisestä elokuvassa vuonna 2001. Nimoy lainasi myös ääntään vuoden 2005 tietokonepeliin Civilization IV ja oli vuoden 2011 Transformers: Kuun pimeä puoli -elokuvassa Sentinel Primen äänenä.
Vuonna 1996 Nimoy ja Star Trek – uusi sukupolvi (Star Trek: The Next Generation, ST: TNG, TNG, 1987–94) -televisiosarjassa Q:ta esittänyt John de Lancie perustivat Alien Voices -multimediatuotantoyhtiön. Yhtiö on julkaissut kuunnelmasovituksia useista tieteiskirjallisuuden klassikoista, kuten H. G. Wellsin teoksista Näkymätön mies ja Ensimmäiset ihmiset kuussa. Yhtiö on julkaissut myös kaksi Star Trek -universumiin sijoittuvaa humoristis-filosofista väittelyä Spock vs. Q ja Spock vs. Q: The Sequel.
Ura näyttelijänä > Kirjailijana, muusikkona ja valokuvaajana

Elokuvauransa lisäksi Nimoy oli muutenkin aktiivinen taiteellisesti ja julkaisi kirjoja, runoja ja musiikkia sekä harrasti valokuvausta. Hän kirjoitti kaksi omaelämäkertaa, I Am Not Spock (”En ole Spock”) ja I Am Spock (”Olen Spock”). Hän julkaisi myös runokirjoja, joista viimeinen oli A Lifetime of Love: Poems on the Passages of Life (2002).
Nimoy julkaisi myös useita levytyksiä, mukaan lukien Star Trek -aiheisia ja covereita. Hänen musiikkiansa ei pidetä kovinkaan arvostettuna, mutta hänen faninsa pitävät varsinkin cover-kappaleiden camp-huumorista.
Nimoy oli kuvittanut useita runokirjojansa valokuvillaan, mutta vuonna 2002 hän julkaisi juutalaisaiheisen valokuvakirjan Shekhina. Se herätti keskustelua ortodoksijuutalaisten keskuudessa alastomilla ja puolialastomilla kuvilla.
Yksityiselämä

Nimoy oli kahdesti naimisissa. Hänen ensimmäinen vaimonsa oli näyttelijä Sandi Zober, jonka kanssa hän sai kaksi lasta, Adamin ja Julien. Hänen toinen vaimonsa oli Susan Bay.
Helmikuussa 2014 Nimoylla diagnosoitiin keuhkoahtaumatauti huolimatta siitä, että hän oli lopettanut tupakoimisen jo 30 vuotta aikaisemmin. Hän kuoli 27. helmikuuta 2015 83-vuotiaana taudin komplikaatioihin kotonaan Bel Airissa, Los Angelesissa.
Filmografia > Elokuvat

| Vuosi | Elokuva | Rooli | Huomioita |
| --- | --- | --- | --- |
| 1951 | Queen for a Day | päällikkö |  |
| 1951 | Rhubarb | nuori pesäpalloilija | kreditoimaton rooli |
| 1952 | Kid Monk Baroni | Paul "Monk" Baroni |  |
| 1952 | Zombies of the Stratosphere | Narab |  |
| 1952 | Francis Goes to West Point | jalkapallokadetti #52 | kreditoimaton rooli |
| 1953 | Old Overland Trail | päällikkö Black Hawk |  |
| 1954 | Yön pedot | ilmavoimien kersantti |  |
| 1958 | The Brain Eaters | professori Cole |  |
| 1963 | The Balcony | Roger |  |
| 1966 |  Deathwatch | Jules LaFranc | myös tuottajana |
| 1967 | Valley of Mystery | Spence Atherton |  |
| 1971 | Catlow | Miller | elokuvasovitus |
| 1971 | Assault on the Wayne | komentaja Phil Kettenring |  |
| 1973 | Baffled! | Tom Kovack |  |
| 1973 | The Alpha Caper | Mitch |  |
| 1974 | Rex Harrison Presents Stories of Love | Mick |  |
| 1975 | The Missing Are Deadly | tohtori Durov |  |
| 1978 | Ihmispaholaiset | tohtori David Kibner |  |
| 1979 | Star Trek: Avaruusmatka | Mr. Spock |  |
| 1980 | Seizure: The Story Of Kathy Morris | tohtori Richard Connought |  |
| 1982 | Star Trek II: Khanin viha | Mr. Spock |  |
| 1982 | A Woman Called Golda | Morris Meyerson |  |
| 1984 | Star Trek III: Spockin paluu | Mr. Spock |  |
| 1984 |  The Sun Also Rises | kreivi Mippipopolous |  |
| 1986 | Star Trek IV: kotiinpaluu | Mr. Spock | myös käsikirjoitus |
| 1986 | The Transformers: The Movie | Galvatron | äänirooli |
| 1989 | Star Trek V: The Final Frontier | Mr. Spock |  |
| 1991 | Star Trek VI: The Undiscovered Country | Mr. Spock | myös vastaavana tuottajana ja käsikirjoittajana |
| 1991 | Never Forget | Mel Mermelstein |  |
| 1993 | The Halloween Tree | herra Moundshroud | äänirooli |
| 1994 | Riku kirjamaassa | tohtori Henry Jekyll, herra Hyde | äänirooli |
| 1995 | Bonanza: Under Attack | Frank James | televisioelokuva |
| 1997 | A Life Apart: Hasidism in America | oma itsensä | dokumenttielokuva |
| 1998 |  Brave New World | Mustapha Mond |  |
| 1999 | Rashi: A Light After Dark Ages | Rashi | äänirooli |
| 2000 | Sinbad: Beyond the Veil of Mists | kuningas Chandra, Akron, Baraka | äänirooli |
| 2001 | Atlantis: Kadonnut maailma | Atlantiksen kuningas | äänirooli |
| 2001 | Mind Meld: Secrets Behind the Voyage of a Lifetime | oma itsensä | dokumenttielokuva |
| 2009 | Land of the Lost | Zarn | äänirooli |
| 2009 |  Star Trek  | Mr. Spock |  |
| 2011 | Transformers: Kuun pimeä puoli | Sentinel Prime | äänirooli |
| 2012 | Zambezia - Lintukodon siipiveikot | Sekhuru | äänirooli |
| 2013 | Star Trek Into Darkness | Mr. Spock |  |
Filmografia > Ääninäyttely videopeleissä

| Vuosi | Videopeli | Rooli |
| --- | --- | --- |
| 1992 | Star Trek: 25th Anniversary Enhanced | Mr. Spock |
| 1993 | Star Trek: Judgment Rites | Mr. Spock |
| 1999 |  Seaman | kertoja |
| 2001 | Atlantis: The Lost Empire | Atlantiksen kuningas Kashekin Nedakh |
| 2005 | Civilization IV | kertoja |
| 2010 | Kingdom Hearts: Birth by Sleep | mestari Xehanort |
| 2010 | Star Trek Online | Mr. Spock |
| 2012 | Kingdom Hearts 3D: Dream Drop Distance | mestari Xehanort |
| 2014 | Family Guy: The Quest for Stuff | Mr. Spock |
Levytykset

Leonard Nimoy Presents Mr. Spock's Music from Outer Space (Dot Records 1967)
The Two Sides of Leonard Nimoy (Dot Records 1968)
The Way I Feel (Dot Records 1968)
The Touch of Leonard Nimoy (Dot Records 1969)
The New World of Leonard Nimoy (Dot Records 1970)
Ohjaukset

Star Trek III: Spockin paluu (Star Trek III: The Search for Spock, 1984)
Star Trek IV: kotiinpaluu ('Star Trek IV: The Voyage Home, 1986)
Kolme miestä ja baby (Three Men and a Baby, 1987)
Intohimon hinta (The Good Mother, 1988)
Pilapiirtäjän elämästä (Funny About Love, 1990)
Tosivaimo (Holy Matrimony, 1994)
jaksoja TV-sarjoihin T.J. Hooker, The Powers of Matthew Star, Deadly Games ja The Simpsons
Aiheesta muualla

Wikimedia Commonsissa on kuvia tai muita tiedostoja aiheesta .
memory-alpha.org
Leonard Nimoyn muistokirjoitus Helsingin Sanomissa (Arkistoitu – Internet Archive)
Monni (täsmennyssivu)

Monni voi tarkoittaa ainakin seuraavia asioita:
monni, Silurus glanis, kalalaji
Monni, kylä Hausjärvellä
Monni, lakkautettu rautatieseisake Hausjärvellä Monnin kylässä Hyvinkään ja Riihimäen välillä
useita Monni-nimisiä paikkoja eri puolilla Suomea
Janne Monni (s. 1974), suomalainen pesäpalloilija
Kirsi Monni (s. 1962), suomalainen tanssija, koreografi ja professori
Petteri Monni (s. 1990), suomalainen pika- ja aitajuoksija
Tove Torvalds, o.s Monni, suomalainen karatemestari, Linus Torvaldsin puoliso
Monni, kissa Gösta Knutssonin Pekka Töpöhäntä -kirjasarjassa, Pekka Töpöhännän vihollinen
monni, humoristinen nimitys sotaväen alokkaasta
Kaikkien naisten monni, Lasse Pöystin ekokuva vuodelta 1952 ja sen päähenkilö
Monnier

Monnier on muun muassa seuraavien henkilöiden sukunimi:
Henry Monnier (1799–1877), ranskalainen piirtäjä ja kirjailija
Marc Monnier (1829–1885), ranskalainen kirjailija
Philippe Monnier (1864–1911), ranskalais-sveitsiläinen kirjailija, Marc Monnierin poika
Pierre Charles Le Monnier (1715–1799), ranskalainen tähtitieteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Monnier”, voi hakea sivunnimihaulla, laajalla sivunnimihaulla tai tekstihaulla.